CELEX: 62019TB0326(01)
Language: el
Date: 2020-04-02 00:00:00
Title: Υπόθεση T-326/19: Διάταξη του Γενικού Δικαστηρίου της 2ας Απριλίου 2020 — Gerber κατά Κοινοβουλίου και Συμβουλίου [Προσφυγή ακυρώσεως – Τελωνειακό έδαφος της Ένωσης – Κανονισμός (ΕΕ) 2019/474 – Οδηγία (ΕΕ) 2019/475 – Συμπερίληψη του Δήμου Καμπιόνε ντ’ Ιτάλια και των ιταλικών υδάτων της λίμνης του Λουγκάνο – Πράξη που δεν αφορά ατομικά τον προσφεύγοντα – Απαράδεκτο]

8.6.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 191/15
            
         
      Διάταξη του Γενικού Δικαστηρίου της 2ας Απριλίου 2020 — Gerber κατά Κοινοβουλίου και Συμβουλίου
      (Υπόθεση T-326/19) (1)
      
      (Προσφυγή ακυρώσεως - Τελωνειακό έδαφος της Ένωσης - Κανονισμός (ΕΕ) 2019/474 - Οδηγία (ΕΕ) 2019/475 - Συμπερίληψη του Δήμου Καμπιόνε ντ’ Ιτάλια και των ιταλικών υδάτων της λίμνης του Λουγκάνο - Πράξη που δεν αφορά ατομικά τον προσφεύγοντα - Απαράδεκτο)
      (2020/C 191/20)
      Γλώσσα διαδικασίας: η ιταλική
      
         Διάδικοι
      
      
         Προσφεύγων: Tibor Gerber (Campione d’Italia, Ιταλία) (εκπρόσωπος: N. Amadei, avocate)
      
         Καθών: Ευρωπαϊκό Κοινοβούλιο (εκπρόσωποι: L. Visaggio και C. Biz), Συμβούλιο της Ευρωπαϊκής Ένωσης (εκπρόσωποι: A. Lo Monaco και E. Ambrosini)
      
         Αντικείμενο
      
      Πρώτον, αίτηση δυνάμει του άρθρου 263 ΣΛΕΕ για την ακύρωση του κανονισμού (ΕΕ) 2019/474 του Ευρωπαϊκού Κοινοβουλίου και του Συμβουλίου, της 19ης Μαρτίου 2019, για την τροποποίηση του κανονισμού (ΕΕ) αριθ. 952/2013 για τη θέσπιση του ενωσιακού τελωνειακού κώδικα (ΕΕ 2019, L 83, σ. 38), όσον αφορά τη συμπερίληψη του ιταλικού δήμου Καμπιόνε ντ’ Ιτάλια και των ιταλικών υδάτων της λίμνης του Λουγκάνο στο τελωνειακό έδαφος της Ένωσης, δεύτερον, αίτηση δυνάμει του άρθρου 264 ΣΛΕΕ με αντικείμενο να αναγνωριστεί ότι η οδηγία (ΕΕ) 2019/475 του Συμβουλίου, της 18ης Φεβρουαρίου 2019, για την τροποποίηση των οδηγιών 2006/112/ΕΚ και 2008/118/ΕΚ όσον αφορά τη συμπερίληψη του ιταλικού δήμου Καμπιόνε ντ’ Ιτάλια και των ιταλικών υδάτων της λίμνης του Λουγκάνο στο τελωνειακό έδαφος της Ένωσης και στο πεδίο εδαφικής εφαρμογής της οδηγίας 2008/118/ΕΚ (ΕΕ 2019, L 83, σ. 42), δεν παράγει αποτελέσματα και, τρίτον, αίτηση δυνάμει των άρθρων 278 και 279 ΣΛΕΕ για τη λήψη προσωρινών μέτρων με αντικείμενο την αναστολή εκτέλεσης του κανονισμού 2019/474, της οδηγίας 2019/475 και κάθε άλλου σχετικού μέτρου εκτέλεσης.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή.
               
            
                  2)
               
               
                  Παρέλκει η απόφανση επί των αιτήσεων παρεμβάσεως της Ευρωπαϊκής Επιτροπής και της Ιταλικής Δημοκρατίας.
               
            
                  3)
               
               
                  Ο Tibor Gerber φέρει τα δικαστικά έξοδά του καθώς και τα έξοδα στα οποία υποβλήθηκαν το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης, συμπεριλαμβανομένων των εξόδων της διαδικασίας ασφαλιστικών μέτρων.
               
            
                  4)
               
               
                  Η Επιτροπή και η Ιταλική Δημοκρατία φέρουν τα σχετικά με τις αιτήσεις παρεμβάσεως δικαστικά έξοδά τους.
               
            
         (1)  EE C 238 της 15.7.2019.